2032. aasta suveolümpiamängud
2032. aasta suveolümpiamängud on XXXV olümpiamängud, mis on planeeritud toimuma 23. juulist kuni 8. augustini 2032 Austraalias Queenslandis Brisbane'is. Tegemist on kolmandate Austraalias peetavate suveolümpiamängudega. Viimati toimusid Austraalia suveolümpiamängud (15. septembrist 1. oktoobrini 2000) Sydneys ja enne seda (22. novembrist kuni 8. detsembrini 1956) Melbourne'is. 2032. aasta mängud on ka ajaloos teised suveolümpiamängud, mis korraldatakse vastuvõtva linna meteoroloogilisel talvel. Rahvusvaheline Olümpiakomitee kuulutas Brisbane'i 2032. aasta suveolümpiamängude võõrustajalinnaks 21. juulil 2021, kaks päeva enne 2020. aasta suveolümpiamänge, mis toimusid koroonapandeemia tõttu aasta hiljem. Brisbane kuulutati esimest korda eelistatud pakkumisena välja 24. veebruaril 2021.